3. Anlægsbevilling til etablering og renovering af kommunale parkeringsarealer ved 
[adresse] ([adresse]) (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 7,1 mio. kr. til optimering, renovering og 
forskønnelse af parkeringsarealer ved [adresse] og den kommende Netto-butik i Hadsten 
midtby. 
Byrådet godkendte 25. august 2020 et salg af sokkelgrunden, beliggende på hjørnet af [adresse] og 
[adresse] midt i Hadsten (se kortbilag). Salling Group vil i løbet af 2021 opføre en ny Netto-butik på 
grunden. Etableringen af den nye dagligvarebutik er betinget af, at der etableres minimum 134 
parkeringspladser i området. Anlægsbevillingen finansierer det kommunale bidrag til etablering af disse 
parkeringspladser.
VURDERING
Byrådet godkendte 27. oktober 2020 lokalplan nr. 399, Centerområde i Hadsten. Lokalplanen muliggør 
opførelsen af en dagligvarebutik på 1200 m², nedrivning af eksisterende bebyggelse (det gamle lægehus), 
etablering af nye parkeringspladser samt renovering af eksisterende parkeringsarealer. Indretningen og 
udformningen af de nye parkeringsarealer følger de detaljerede angivelser fra lokalplan nr. 399 (se bilag). 
De kommunale udgifter til det fysiske anlæg vedrører renovering, forskønnelse og optimering af områdets 
kommunale parkeringspladser, P1, P5 og P6 (se kortbilag), herunder nedrivning af det tidligere lægehus. 
Parkeringsarealet P3 og P4 er under overdragelse fra Ejerforeningen [adresse] til Herbert Frandsen 
Ejendomme A/S, idet der mangler tinglysning af overdragelsen. Arealet renoveres som del af det samlede 
projekt, imens udgiften forbundet med denne renovering, som er vurderet til 900.000 kr., afholdes af Bjarne Toft 
Det samlede projekt tilvejebringer 134 parkeringspladser i området. Parkeringsarealerne anlægges med 
samme udtryk i hele området, hvor parkeringsbåse anlægges med SF-sten, køre- og manøvrearealer med 
asfalt og betonkantsten. På P1 anlægges der spunsvæg ud mod [adresse] og [adresse]. Der 
etableres desuden el-ladestandere til biler ved P5.
Et væsentligt kriterium i planlægningen af anlægsarbejderne er, at det gennem hele anlægsperioden skal 
være muligt at parkere i området. Projektet realiseres derfor i tre etaper. Anlægsbevillingen dækker alle tre 
etaper. 
Den første etape omfatter nedrivning af det gamle lægehus ved P6 samt etablering af spunsvæg ved P1. 
Det bemærkes, at etableringen af spunsvæg kan medføre trafikale gener på [adresse] og 
Danny Jacobsen i en kortere periode. 
Teknik- og Miljøudvalget
04-03-2021 08:00
Sagsnr. MOD-2020-00148
DokID: 
Sagsbehandler: Oda Frandsen 
([adresse]) (marir)
Anden etape omfatter renoveringen af parkeringsarealet i [adresse]. Det bemærkes, at den kommunale 
anlægsopgave ved P1 følger og koordineres med Salling Groups opførelse af dagligvarebutikken.
Tredje etape omfatter etableringen af parkeringsarealerne P4, P5 og P6. Etapen igangsættes i forlængelse 
af ibrugtagningen af parkeringsarealerne på P1. Det samlede projekt forventes afsluttet ved udgangen af 
2021.
ØKONOMI
Anlægsudgiften til etablering, renovering og forskønnelse af parkeringsarealerne udgør overslagsmæssigt 
7,1 mio. kr. og fordeler sig som følger: 
Aktivitet 
Beløb (i 1.000 kr.) 
Nedrivning af tidligere lægehus
500
[adresse]
1.300
Anlæg af nye parkeringspladser
4.300
Rådgiver
300
Uforudsete udgifter
700
I alt
7.100
Byrådet besluttede 25. august 2020, i forbindelse med salget af sokkelgrunden, at udgiften til køb, 
etablering og renovering af de kommunale parkeringsarealer, skal finansieres af indtægten fra salget. Der 
er foretaget de nødvendige arealerhvervelser for at kunne etablere de kommunale parkeringsområder. 
Udgiften til opkøbene er finansieret af indtægten fra salget af sokkelgrunden.
Det foreslås, at udgiften til etablering af parkeringsarealerne ligeledes finansieres af indtægten fra salget 
af sokkelgrunden, som er tilført kassebeholdningen.
Projektet medfører en afledt driftsudgift for en femårig periode til drift og vedligehold af den nye beplantning 
i området. Herefter vil den nye beplantning være veletableret og mindre plejekrævende. I øvrigt vil områdets 
drift være dækket af det allerede afsatte driftsbudget.
INDSTILLING
Den konstituerede direktør for Teknik og Miljø indstiller til Byrådet: 
1.
At give en anlægsbevilling til etablering, renovering og forskønnelse af de kommunale 
parkeringsarealer i lokalplanområde nr. 399 på 7,1 mio. kr. finansieret af kassebeholdningen.
2.
At der indarbejdes 20.000 kr. årligt til drift og vedligehold af ny beplantning i en femårig periode i 
forbindelse med budgetlægningen for 2022-25.
BESLUTNING
Teknik- og Miljøudvalget, 4. marts 2021
Fraværende: Peter Nilsson.
Forvaltningen bemærker, at der i sagens videre forløb vil blive foretaget en præcisering i 
sagsfremstillingen, så det fremgår tydeligt, at P3 og P4 er under overdragelse fra Ejerforeningen 
[adresse] til Herbert Frandsen Ejendomme A/S, idet der mangler tinglysning af overdragelsen.
Peter Nilsson anmodede udvalget om at få sin habilitet i sagen vurderet.
Teknik- og Miljøudvalget erklærede Peter Nilsson inhabil i sagen. Peter Nilsson 
deltog ikke i behandlingen af punktet.
Indstilles godkendt.
Bilag
1.
Kortbilag - Princip for parkeringsarealer (2395939)
